text: Vidner til grov vold efterlyses
  15 oktober 2013 kl. 18.40
  Syd- og Sønderjyllands Politi efterlyser vidner til klammeri og knivstikkeri i Sønderborg søndag morgen.
  I søndags, den 13. oktober, blev en 33-årig islandsk mand snittet med kniv i forbindelse med et slagsmål i Sønderborg.
  Manden havde tidligere været gæst på diskotek Buddy Holly, hvor han var kommet i klammeri med en anden gruppe gæster.
  Da han forlod Buddy Holly og gik op ad Trykkergangen, blev han slået og snittet i ansigtet med en kniv.
  Syd- og Sønderjyllands Politi har anholdt og sigtet en mand for at have brugt kniven, men politiet efterlyser vidner, der har været i området ved fem-tiden om morgenen søndag.
  Har du det, bedes du kontakte Syd- og Sønderjyllands Politi på telefon 1-1-4 og tale med vicepolitikommissær Svend Erik Lassen fra lokalpolitiet i Sønderborg.
  